หนูมีประจำเดือนไม่มา3 เดือนค้ะ เมื่อ2วันที่แร้ว มีไหลมาแค่ติดทิชชู่ค้ะ แร้วก้อไม่ไหลอีกเลย ตรวจแล้วก้อไม่ท้องค้ะ. เดือนนี้น้ำหนักหนูขึ้น5โล หนูอยากรุ้ว่าถ้าไปตรวจสุจภาพควรตรวจหาอะไรค้ะ
สวัสดีค่ะ การที่มีนำหนักตัวเพิ่มขึ้นเร็ว หรือมีโรคอ้วนก็เป็นสาเหตุหนึ่งที่ทำให้ประจำเดือนไม่มาได้ เนื่องจากการมีน้ำหนักขึ้นหรือเป็นคนอ้วนนั้น จะทำให้ร่างกายมีมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้สำหรับสาเหตุอื่นๆ ที่เป็นไปได้ ได้แก่-การตั้งครรภ์ หากมีเพศสัมพันธ์ ก็มีโอกาสที่จะตั้งครรภ์ได้ ดังนั้นหากมีเพศสัมพันธ์ แนะนำให้ตรวจการตั้งครรภ์ด้วยค่ะ-ความเครียดทำให้มีผลต่อการหลั่งฮอร์โมนเพศของต่อมใต้สมอง- การออกกำลังกายอย่างหักโหม ทำงานหนัก พักผ่อนน้อย อดนอน นอนดึก ซึ่งจะไปมีผลกระทบต่อการหลั่งฮฮร์โมนเพศของต่อมใต้สมองเช่นกัน- ภาวะที่รังไข่ทั้ง 2 ข้างมีถุงน้ำขนาดเล็กจำนวนมาก เรียกว่า polycystic ovarian syndrome ผู้ป่วยโรคนี้มักมีรูปร่างอ้วน อาจมีขนดก ขนหนวดหนากว่าผู้หญิงทั่วไปสาเหตุอื่นๆ ที่พบได้น้อย เช่น ภาวะไทรอยด์ฮอร์โมนต่ำหรือไทรอยด์เป็นพิษ การตีบตันของปากมดลูกหรือโพรงมดลูก ซึ่งเกิดจากพังผืดที่เป็นผลจากการเกิดการอักเสบของมดลูกหรือเป็นเนื้องอกของต่อมใต้สมอง เป็นต้นหากไม่ได้มีเพศสัมพันธ์หรือได้ตรวจการตั้งครรภ์แล้วไม่พบว่าตั้งครรภ์ แนะนำว่าควรไปพบแพทย์ เพื่อตรวจว่ามีโรคทางกายอื่นๆ หรือไม่ หากไม่มี แพทย์อาจให้ยาปรับฮอร์โมนมาทาน เพื่อให้ประจำเดือนมาค่ะสำหรับการมีน้ำหนักตัวขึ้นมากนั้น หากไม่ได้เกิดจากการทานอาหารที่มากเกินไป อาจมีสาเหตุจากโรคบางอย่าง เช่น มีภาวะไทรอยด์ฮอร์โมนต่ำ ซึ่งก็เป็นสาเหตุที่ทำให้ประจำเดือนมาผิดปกติได้ด้วย